Diari Oficial de la Generalitat Valenciana


Sumari del DOGV 6060, del 20-07-2009 (2009/8064)

Acord de 19 de juny de 2009, de la Junta de Govern, sobre mesures cautelars relatives a la proposta de declaració de zona denominada Juan Llorens com a zona acústica saturada.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6060

Data del DOGV
:   20-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8064


Data del document
:   19-06-2009

Organisme emissor
:   Ajuntament de València

Tipus de document
:   Acord

Descriptors 

:   * València
    * contaminació acústica
    * administració local
    * soroll

Acord de 19 de juny de 2009, de la Junta de Govern, sobre mesures cautelars relatives a la proposta de declaració de zona denominada Juan Llorens com a zona acústica saturada. [2009/8064]  
Conforme a l'Acord adoptat per la Junta de Govern Local, en sessió ordinària celebrada el dia 19 de juny de 2009, s'aprova la posada en funcionament, a partir de l'endemà de la data de publicació de l'anunci corresponent en el Diari Oficial de la Comunitat Valenciana, de les següents mesures cautelars, adoptades per Acord de la Junta de Govern Local, del dia 3 d'octubre de 2008, i previstes en l'annex V de la proposta, sotmesa a tràmit d'informació pública, per a la declaració de la zona denominada Juan Llorens com a zona acústicament saturada:  
1. Intensificació del control de l'ordre públic per mitjà de l'increment dels mitjans policials en la zona objecte de la proposta mencionada, que inclourà les competències pròpies de la policia local, quant al control continuat de la contaminació acústica en general, i control dels horaris d'obertura i tancament dels locals segons el tipus de llicència concedida.  
2. Limitacions horàries, en els termes expressats en l'apartat F) de l'annex IV de l'esmentada proposta, les quals es transcriuen a continuació:  
«1. Serà possible l'ocupació del domini públic municipal amb taules i cadires únicament en horari de 09.00 a 23.00 hores amb caràcter general, excepte els divendres i dissabtes i les vespres de festiu, que serà de 09.00 a 24.00 hores.  
En tot cas, el titular de l'establiment disposarà de mitja hora per a la retirada total d'elements, que haurà de realitzar amb la suficient diligència per a evitar sorolls per arrossegament de taules i cadires, segons el que establix l'article 4 de l'ordenança reguladora de l'ocupació del domini públic municipal per mitjà de taules, cadires i altres elements auxiliars, publicada en el Butlletí Oficial de la Província amb data 16 de febrer de 2009.  
La limitació horària expressada afectarà tant les ocupacions que estiguen emparades per la corresponent autorització municipal com aquelles que s'autoritzen d'ara en avant.  
2. Els establiments comercials definits en l'article 2 de la Llei de la Generalitat Valenciana 8/1997, de 9 de desembre, incloses les denominades "botigues de conveniència" i els establiments destinats a venda de pastisseria i rebosteria, pa, plats preparats, premsa o begudes, no podran romandre oberts al públic en la franja horària compresa entre les 24.00 hores i les 06.00 hores.  
3. Queda prohibida, en tot cas, l'expedició de begudes i aliments a l'exterior dels locals i establiments, a través de finestres o barres disposades a este efecte i que donen a la via pública durant l'horari nocturn -de 22.00 hores de la nit a 09.00 hores del matí-, a fi d'evitar l'augment del nivell de soroll en l'ambient exterior.  
4. S'exceptuaran del que disposen els apartats anteriors:  
· La setmana de festes de Falles compresa entre els dies 15 a 20 de març, ambdós inclusivament, que s'aplicarà a l'horari establit en el Ban de Festes Falleres.  
· Les festes de Nit de Cap d'Any i Any Nou.  
5. Es fa extensiu l'horari de tancament dels pubs a les discoteques de la zona.»  
3. Prohibició de realització de determinades activitats comercials en la via pública regulades en el punt G de l'annex IV (Mesures a adoptar), en els termes següents:  
«1. No se concediran noves autoritzacions, ni es permetrà l'ocupació del domini públic municipal, amb alguna de les finalitats següents:  
a) Instal·lació en la via pública de qualsevol tipus de màquines expenedores a què es referix l'article 86 de l'Ordenança municipal reguladora d'activitats, instal·lacions i ocupacions en la via pública.  
b) Instal·lació de quioscos de temporada, a què al·ludix l'article 87 de l'Ordenança municipal reguladora d'activitats, instal·lacions i ocupacions en la via pública.  
c) Actuacions de caràcter artístic, tant individualitzades com en grup, com ara mim, música, pintura i semblants, enumerades en l'article 89 d'esta mateixa ordenança, excepte aquelles que hagen sigut autoritzades expressament per l'administració competent.  
2. S'exceptuarà del que disposen els apartats anteriors:  
· La setmana de festes de Falles compresa entre els dies 15 a 20 de març, ambdós inclusivament.  
· Les festes de Nit de cap d'Any i Any Nou.»  
4. Posada en marxa de mesures de conscienciació i sensibilització social.  
Cosa que es fa pública perquè en prengueu coneixement.  
València, 22 de juny de 2009.- El secretari: Hilario Llavador Cisternes.